Pályázati kiírás

A Vakok és Gyengénlátók Közép-Magyarországi Regionális Egyesülete 16/2026. számú elnökségi határozata értelmében pályázatot ír ki az egyesület rendes tagjai részére életvitelt megkönnyítő segédeszközök beszerzésének támogatására. A pályázat keretösszege 2 051 195 Ft, amely az MVGYOSZ által a VGYKE részére leosztott SZJA 1%-os támogatási keretből kerül finanszírozásra.
Egyesületünk ezen pályázattal elsősorban azon rászoruló tagjait kívánja támogatni, akik általában helyzetük miatt más pályázati lehetőségektől elesnek, így az elbírálás során előnyben részesítjük az alábbi jellemzőkkel rendelkező pályázókat:

· Egyszemélyes háztartásban élők

Szintén látássérült házas- vagy élettárssal, illetve más látássérült családtaggal élők

· Halmozott fogyatékossággal élők

· Időskorúak

· Gyermekét egyedül nevelő látássérült személyek
Pályázatot nyújthatnak be a VGYKE azon rendes tagjai, akik a 2026-2027-es évre befizetett érvényes tagsági jogviszonnyal rendelkeznek, illetve akik a 2026-2027-es tagdíjat legkésőbb a pályázat benyújtásakor személyesen befizetik. 
Pályázni kizárólag a VGYKE által kiadott pályázati űrlap teljeskörű és a valóságnak mindenben megfelelő kitöltésével, illetve a kitöltött űrlap határidőben történő benyújtásával lehet.
Egy pályázó csak egy segédeszköz beszerzésére nyújthat be pályázatot. A támogatási összeg: maximum 50000,- Ft lehet. A támogatás mértékéről kizárólag a VGYKE elnöksége dönt a pályázati adatlapon feltüntetett információk alapján.
Pályázni az alábbi segédeszközökre lehet:

· Nagyító, Schweizer 10D, Ökolux 4500K

· Nagyító, Schweizer 12D, Ökolux 4500K

· Nagyító, Schweizer 16D, Ökolux 4500K, 134162

· Nagyító, Schweizer 20D, Ökolux 4500K, 134202

· Nagyító, Schweizer 24D, Ökolux 4500K, 134242

· Nagyító, Schweizer 28D, Ökolux 4500K, 134282

· Nagyító, Schweizer 56D, Ökolux 4500K

· Nagyító, ESCHENBACH Mobilux 3.5X, 15113

· Nagyító, ESCHENBACH Mobilux 4X, 15114

· Nagyító, ESCHENBACH Mobilux 5X, 15115

· Nagyító, ESCHENBACH Mobilux 6X, 15116

· Nagyító, ESCHENBACH Mobilux 7X, 15117

· Nagyító, ESCHENBACH Mobilux 10X, 151110

· Nagyító, ESCHENBACH Mobilux 12,5X, 15112

· Auróra, magyarul beszélő nyomógomb óra

· Debóra-magyarul beszélő és tapintható asztali óra

· Zsebóra, magyarul beszélő

· Magyarul beszélő, üveglapos, konyhai mérleg

· Magyarul beszélő vérnyomásmérő, BEURER

· DCONT Roll vércukormérő szett, magyarul beszélő

· Elysium  csuklós vérnyomásmérő

· Elysium infra lázmérő, Magyarul beszélő

· Revolution fehérbotok (összes méret)
A pályázati felhívás és adatlap 2026. október 1-től letölthető a VGYKE honlapjáról (www.vgyke.com), illetve beszerezhető személyesen vagy kérhető e-mailben a VGYKE központi ügyfélszolgálatán és kistérségi irodáiban az alábbi elérhetőségeken:

VGYKE központi ügyfélszolgálat: 1141 Budapest, Szugló u. 81.
Telefon: (1) 384-5541 (1-es menüpont)
E-mail: ugyfel@vgyke.com
A pályázatok benyújtási határideje 2026. november 4, szerda.
A pályázatok benyújthatók postai úton a VGYKE postacímére: 1590 Budapest, Zugló1 Posta Pf. 119, illetve személyesen a VGYKE központi ügyfélszolgálatán. Az egyesület ügyfélszolgálati irodáiban munkatársaink előzetes egyeztetés esetén állnak rendelkezésükre a pályázati adatlapok kitöltésében.
Postai benyújtás esetén határidőben benyújtottnak minősül az a pályázat, melyen a postai bélyegző dátuma 2026. november 4. A személyesen benyújtott pályázatok esetén az egyesület munkatársai átvételi elismervényt állítanak ki. A személyesen történő benyújtás pontos határideje 2026. november 4. szerda, 16 óra.
A pályázatokat a VGYKE elnöksége bírálja el legkésőbb 2026. november 11. napjáig. A pályáztatónak jogában áll az igényeltnél alacsonyabb összegű támogatást megítélni. A pályázat eredményéről az elbírálást követő 8 munkanapon belül minden pályázó postai, illetve email úton értesítést kap. A nyertes pályázók listája a döntést követően elérhető lesz a VGYKE honlapján is. Az elnyert támogatások felhasználására 2026. december 11-ig van lehetőség.

Felhívjuk figyelmüket, hogy a támogatást csupán abban az esetben tudjuk kifizetni, ha a beszerzett segédeszközről szóló számla dátuma 2026. október 1. és december 11. közé esik, illetve amennyiben a számla a pályázó nevére szól és az eszköz beszerzése a Láthatár Segédeszköz Boltban történik. Felhívjuk figyelmüket továbbá, hogy a pályázat benyújtása nem jelenti automatikusan a támogatás odaítélését!
Nem bírálható el az a pályázat, amely:

· nem a VGYKE rendes tagja által került benyújtásra

· hiányosan vagy nem megfelelően van kitöltve, ideértve az olvashatatlan kitöltést is, illetve, ha az eszköz típusa és bruttó beszerzési ára nincs feltűntetve
· valótlan adatokat tartalmaz

· a megpályázott eszköz a kiírásnak nem felel meg

· a pályázó a VGYKE tisztségviselője. 

A megpályázott eszköz számláját kötelező a pályázó nevére kiállíttatni. A számla eredeti példányát a VGYKE központi ügyfélszolgálatán kell majd leadni, melyről kap egy másolatot. A támogatás a számla leadásakor, utófinanszírozásként, készpénzben kerül kifizetésre a VGYKE ügyfélszolgálatán. A pályáztató a támogatás felhasználásának ellenőrzésére a hatályos jogszabályoknak megfelelő módon jogosult.

Budapest, 2026. 09. 23.

